देहरादून के अंसारी रोड (पलटन बाजार) पर सामने आए दिल-दहलाने वाले हत्याकांड में सौतेली मां का वह चेहरा सामने आया है, जो आमतौर पर हॉरर कहानियों में पढ़ने को मिलता है। इस सनसनीखेज हत्याकांड में नया खुलासा हुआ है। जिस युवती की हत्या हुई वह एयर हॉस्टेस का कोर्स कर रही थी। सौतेली मां ने सो रही बेटी प्राप्ति के सिर पर ईंट से हमला कर उसकी हत्या की। पत्थर दिल बनी सौतेली मां का कलेजा इतने से नहीं भरा और उसने फिर खुखरी से बेटी के शव के दो टुकड़े कर दिए। ताकि वह शव को ठिकाने लगा पाए। शव के टुकड़े करने में उसे चार घंटे का वक्त लगा, लेकिन शव को घर से बाहर ले जाने का साहस नहीं जुटा पाई।